**Tájékoztató a „házhoz menő” egyeztetéses lomtalanításról**

A szolgáltatást azon lakossági ügyfelek vehetik igénybe, akik a hulladékszállítási közszolgáltatás igénybevételéről szóló megállapodással rendelkeznek, fizetik a közszolgáltatás díját, díj-hátralékkal nem rendelkeznek.

A lomtalanítást minden ingatlantulajdonos évente egy alkalommal veheti igénybe.

Mit kell tennie az ügyfelünknek, ha el szeretné szállíttatni a lomot a háztartásából?

1.) Az ügyintézéshez elő kell készíteni az alábbi adatokat:

- név, cím (utca, házszám), számlán található partnerkód
 - elszállítandó lom mennyisége (m3)
- elérhetőség (vezetékes, vagy mobil telefonszám)

2.) Jelentkezni kell a Depónia Nonprofit Kft. Ügyfélszolgálati Irodájában, az alábbi elérhetőségeken:

**06 22/507-419** telefonszámon a **4-es** gomb megnyomásával, illetve az ugyfel@deponia.hu e-mail címen.

*Kérjük, hogy időpont egyeztetését a feladatok ütemezésének segítése érdekében 2020. január 02. - szeptember 30. között, de lehetőség szerint mielőbb tegye meg.*

3.) Ki kell választani a számára ideális időpontot az általunk ajánlott begyűjtési napok közül.

4.) Az egyeztetett napon reggel 6-ig ki kell készíteni a lomot úgy,

- hogy a gyűjtőautó által megközelíthető legyen,

- hogy a gyalogos- és a gépjárműforgalmat ne akadályozza,

- hogy a kisebb hulladékok be legyenek zsákolva.

5.) A lomtalanítás során nem kerül elszállításra:

* elbontott gépjármű karosszéria
* építési törmelék, nyílászárók
* elektronikai hulladék
* veszélyes hulladék (olaj, festék, akkumulátor, pala stb.)
* kommunális (vegyes) hulladék
* ágnyesedék, szőlővessző, zöldhulladék
* személy-, tehergépjármű és traktor gumiköpeny

kézi erővel nem rakodható túlsúlyos vagy túlméretes hulladék

A lomhulladékok közé azok a nagydarabos használati tárgyak tartoznak, amelyek nem férnek bele a hulladékgyűjtő edénybe és jellemzően a lakásban, házban használták azokat korábban. Pl: bútorok, szőnyeg, műanyag kosár, ruhanemű, lakástextil, dísztárgyak, stb.

**Kérjük a lakosságot, hogy csak abban az esetben helyezzék ki a lomot, ha azt az Ügyfélszolgálati irodánkban kollégáinkkal előzetesen egyeztették, mert kizárólag csak ebben az esetben áll módunkban elszállítani a kihelyezett hulladékot!**